65. RETNINGSLINJER FOR KOSTFRADRAG

1. Kostfradrag innvilges av Kollegiet når studenten er fraværende fra Studenterhjemmet i perioder på 5 dager eller mer. I jule- og påskeferien får alle beboere automatisk kostfradrag for de dagene kjøkkenet er stengt. Kostfradrag utover dette innvilges dersom summen av fravær før og etter utgjør minimum 5 dager*.* Søknaden bør dokumenteres i størst mulig grad.

2. Søknaden må være Kollegiet i hende senest dagen før datoen kostfradraget skal gjelde fra, og ha varighet på minst 5 dager. Kostfradrag innvilges ikke med tilbakevirkende kraft.

3. Det kan tidligst søkes om kostfradrag tre uker før avreise.

4. De første 7 dager i høstsemesteret innvilges ikke kostfradrag.

5. Nye beboere får automatisk innvilget kostfradrag etter gjeldende retningslinjer frem til den dagen de henter nøkkelen.

6. Beboere med permisjon får automatisk innvilget kostfradrag til og med siste permisjonsdag. Ønskes yttligere kostfradrag etter dette, må det rettes ordinær søknad etter gjeldende rettningslinjer. Dette kan gjøres via mail til kontoret.

7. Dersom man kommer tilbake før utløp av kostfradragets virkning, skal kontoret eller Kollegiet kontaktes. Gjøres ikke dette vil man bli belastet for hele dager med gjestemåltid.

8. Disse retningslinjer kan fravikes når særlig vektige grunner tilsier det.

Vedtatt av Kollegiet 07.12.82

Revidert og vedtatt av Kollegiet 30.08.93

Revidert og vedtatt av Kollegiet 06.09.99

Revidert og vedtatt av Kollegiet 08.04.02

Revidert og vedtatt av Kollegiet 18.05.09

Revidert og vedtatt av Kollegiet 01.03.10

Revidert og vedtatt av Kollegiet 15.11.10

Revidert og vedtatt av Kollegiet 17.10.11